ஒரு வார்டுக்கு ஒரு கொசுவுக்கு புகை அடிக்கும் மிஷின் வீதம் நகராட்சியில் 52 கொசு மருந்து அடிக்கும் மிஷின்கள் இருக்கின்றன. ஆனால் கொசு மருந்து முறையாக அடிக்க நகராட்சி நிர்வாகம் நடவடிக்கை எடுப்பது இல்லை. ஒரு வீட்டுக்கு 15 நாட்களுக்கு ஒருமுறை கொசுமருந்து அடிக்க நடவடிக்கை எடுத்ததாக அதிகாரிகள் சொல்லுவது வழக்கம். ஆனால் அது நடைமுறையில் வந்ததா என்றால் கேள்விக்குறிதான். வீடுகளில் உள்ள பிரிட்ஜ், கிரைண்டர் ஆகியவற்றில் கொசு உற்பத்திக்கு வழிவகுக்கும் வகையில் தண்ணீர் தேங்கியுள்ளதா எனவும் கண்காணிக்க வேண்டும். நகர பகுதிகளில் ஓடைகளில் தண்ணீர் தேங்காதவாறு சுத்தப்படுத்தி கொசு மருந்து தெளிக்க அதிகாரிகள் நடவடிக்கை எடுத்திருந்தால் டெங்கு பாதிப்பை தடுத்திருக்கலாம். திறந்த நிலையில் உள்ள சாக்கடைகள், புதர்மண்டிக்கிடக்கும் நிலப்பரப்புகள் கொசு உற்பத்தி கேந்திரங்களாக உள்ளன.